આ બધું જોઈને પુષ્પદંત મહારાજ એકદમ આશ્ચર્યચક્તિ થઈ જાય છે અને તેથી કહે છે કે આપની સ્તુતિ કરતાં મને લજ્જા થતી નથી. ભગવાનનું વર્ણન કરવાની, જગત વિશે નિર્ણય કરવાની ઈચ્છાથી ભલભલા પંડિતો જન્મોના જન્મો સુધી ગોથા ખાઈ રહ્ય છે તે જોઈને આપની માયાથી, આપના મહિમાથી હું તો આશ્ચર્યચક્તિ થઈ ભાન ભૂલી રહ્યો છું. હે ભગવાન માત્ર સ્તુતિ કરવા રૂપ વાચાળતા ધૃષ્ટ નથી. આપની વિભૂતિ જ એટલી મહાન છે કે તે જ મારી વાણીને આપની સ્તુતિ કરવા પ્રેરે છે.